Думаю, гэта плён малітваў святой памяці маёй мамы. Яна была чалавекам моцнай веры. Калі ж яе не стала, я адчула сваю асірацеласць не толькі фізічна. Мне пачало не хапаць чагосьці вельмі важнага… Цяпер разумею, што мне пачало не ставаць мамінай малітоўнай падтрымкі. Менавіта тады, у чарговы раз прыйшоўшы ў касцёл па аплаткі на Божае Нараджэнне, Пан Бог праз словы святара вельмі моцна прамовіў да майго сэрца. З маёй душы нібы апала заслона. Я зразумела, што мушу кардынальна змяніць маё жыццё.